Սնանկության կառավարիչն էլ համաձայնագիրը ձեռքը մտել է դատարան՝ պահանջելով 22 մլն դոլար։ Առաջին ատյանի դատարանը բավարարել է հայցը։ Բանկը բողոքարկել է այս վճիռը, իսկ վերաքննիչ դատարանը գործն ուղարկել է նոր քննության։ «Գտնում ենք, որ վերաքննիչ դատարանը պարտավոր էր քննել գործը բացառապես բողոքի շրջանակներում։ Իրավունք չունի անցնելու այն կետերից, որոնք բողոքող անձը նշել է իր բողոքում։ Անգամ եթե այլ կետեր կան, որը բողոքատուն չի նշել, ինքն իրավունք չունի դրանց անդրադառնալ, սա հստակ օրենքով սահմանված կարգ է։ Նա դուրս է գալիս այդ շրջանակից եւ առաջին ատյանի վճիռը բեկանում է նման հիմքով, որը չկա բողոքում։ Բացի այդ՝ գրել են, որ սնանկության կառավարիչը չի կարող հայցվոր լինել։ Բայց մեր դատական պրակտիկայում բազմիցս նման դեպքեր կան, երբ որ սնանկության կառավարիչը մտել է դատարան, ունի հայցվոր լինելու բոլոր լիազորությունները։ Սնանկի կառավարիչը տեսնում է, որ այդտեղ կա օրենքով հասանելի գումար, ու մտնում է դատարան»,- ասում է «ԲՄԼ Արզնի» ընկերության սեփականատեր Վահրամ Աֆանդյանը։ IDBank-ը, նախկինում տարբեր ԶԼՄ-ների հետ խոսելով, պարզաբանել էր, որ 2016 թվականին բանկի նոր բաժնետեր, 60 տոկոսի սեփականատեր Վարդան Դիլանյանի պահանջով կանոնադրական կապիտալի համալրման նպատակով այդ ընթացքում աուդիտ է կատարվել: